Борис Младенов-Young
Кой нарече грозна старостта…

chitanka.info

Кой нарече грозна старостта

с бръчките, с косите побеляли,

с мършавите виснали меса,

сякаш вехти дрипи на парцали?!

Кой нарече тъжна старостта,

близки и роднини надживяла,

и останала съвсем сама,

като кукувица овдовяла?!

Кой нарече болна старостта,

разни диагнози й предписа

и с таблетки, с билки, с мазила,

на тегла и мъки я ориса?!

А забрави или просто скри,

че медалът има две страни.

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.